8. ΒΑΣΙΛΙΚΟΝ ΔΙΑΤΑΓΜΑ υπ’αριθ. 499 της 29 Μαΐου/5 Ιουν. 1965 (ΦΕΚ Α΄  110) Περί κανονισμών χορηγήσεως υποτροφιών εις μαθητάς Σχολών Μέσης Εκπαιδεύσεως, εις φοιτητάς και σπουδαστάς Σχολών Ανωτ. Εκπαιδεύσεως. (Διορθ. Ημαρτ. ΦΕΚ Α΄ 127/1965). Έχοντες υπ’ όψει: 1)τας διατάξεις του άρθρ. 4 (παρ. 2) του υπ’ αριθ. 4434/1964 Ν.Δ/τος «περί συμπληρώσεως διατάξεων αφορωσών εις την λειτουργίαν του ιδρύματος Κρατικών Υποτροφιών», 2)την γνώμην της Εκτελεστικής Επιτροπής του Ιδρύματος Κρατικών Υποτροφιών περιληφθείσαν εις τα πρακτικά της 532ας Συνεδρίας αυτής και 3)την υπ’ αριθ. 303/1965 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υφυπουργού και επί των Οικονομικών Υπουργού, απεφασίσαμεν και διατάσσομεν: Άρθρ.1.-1.Αι υποτροφίαι εις μαθητάς της Α΄ τάξεως των Γυμνασίων χορηγούνται εντός του κατ’ έτος δια της κατανομής υποτροφιών καθοριζομένου αριθμού θέσεων, βάσει του μέσου όρου των κατά τας απολυτηρίους εξετάσεις Στοιχειώδους Εκπαιδεύσεως βαθμών εις τα μαθήματα Ελληνικής γλώσσης, Μαθηματικών, Στοιχείων Φυσικών Επιστημών και Ιστορίας. 2.Αι υποτροφίαι εις μαθητάς των λοιπών Γυμνασιακών τάξεων χορηγούνται, εντός του κατ’ έτος δια της κατανομής υποτροφιών καθοριζομένου αριθμού θέσεων, βάσει της σειράς επιτυχίας κατά τας προαγωγικάς εξετάσεις. 3.Τα ενεργητικά υπόλοιπα των Νομαρχιακών Επιτροπών Υποτροφιών περιέρχονται εις τον προϋπολογισμόν του Ι.Κ.Υ. Άρθρ.2.-1.Αι υποτροφίαι εις μαθητάς της Α΄ τάξεως χορηγούνται, εντός του κατ’ έτος δια της κατανομής υποτροφιών καθοριζομένου αριθμού θέσεων, βάσει της σειράς επιτυχίας εις τας εισαγωγικάς εξετάσεις. 2.Αι υποτροφίαι εις μαθητάς των λοιπών τάξεων των Λυκείων χορηγούνται, εντός του κατ’ έτος δια της κατανομής υποτροφιών καθοριζομένου αριθμού θέσεων, βάσει της σειράς επιτυχίας κατά τας προαγωγικάς εξετάσεις. Σελ. 1088,02 Τεύχος 452-Σελ. 54 Άρθρ.3.-1.Αι υποτροφίαι εις πρωτοετείς σπουδαστάς των Σχολών Ανωτ. Εκπ/σεως χορηγούνται, εντός του κατ’ έτος δια της κατανομής υποτροφιών καθοριζομένου αριθμού θέσεων, βάσει του πίνακος προτεραιότητος εισαγωγής εις εκάστην Σχολήν. 2.Αι υποτροφίαι εις σπουδαστάς ενδιαμέσων ετών των Σχολών Ανωτ. Εκπαιδεύσεως χορηγούνται, εντός του κατ’ έτος δια της κατανομής υποτροφιών καθοριζομένου αριθμού θέσεων βάσει της σειράς επιτυχίας κατά τας τμηματικάς εξετάσεις. Εις τον αυτόν επί της Εθνικής Παιδείας και Θρησκευμάτων Υφυπουργόν, ανατίθεμεν την δημοσίευσιν και εκτέλεσιν του παρόντος Δ/τος. 31.Ο.α.8 ΄Ιδρυμα Κρατικών Υποτροφιών 